องค์ประกอบของบทความวิจัย

1. ชื่อบทความ

ให้มีทั้งภาษาไทย และภาษาอังกฤษ

1. ชื่อ-นามสกุลผู้เขียน และผู้เขียนร่วม

ให้ระบุชื่อ – นามสกุลเต็ม ทั้งภาษาไทย และภาษาอังกฤษ พร้อมทั้งระบุ ที่อยู่สถานที่ทำงาน หมายเลขโทรศัพท์ หมายเลขโทรสาร และ E-mail address ที่สามารถติดต่อได้

1. บทคัดย่อ

ให้มีทั้งภาษาไทย และภาษาอังกฤษ ความยาวไม่เกินอย่างละ 250 คำ หรือ 10 บรรทัด ตรงประเด็น โดยมีเฉพาะสาระสำคัญแต่ครบถ้วน

1. คำสำคัญ

ให้ระบุคำสำคัญที่เหมาะสมสำหรับการนำไปใช้เป็นคำค้นในระบบฐานข้อมูล ให้ระบุทั้งคำภาษาไทย และภาษาอังกฤษ ใส่ท้ายบทคัดย่อของแต่ละภาษาอย่างละไม่เกิด 5 คำ

1. บทนำ

อธิบายถึงที่มาและความสำคัญของปัญหาและเหตุผลที่นำไปสู่การศึกษาวิจัยโดยให้ข้อมูลทางวิชาการที่น่าเชื่อถืออ้างอิงและตรวจสอบได้ (อธิบายสภาพการณ์ก่อนการเปลี่ยนแปลงที่เกิดขึ้น เช่น บริบทของชุมชน งานวิจัยที่เกี่ยวข้องหรือใกล้เคียง)

1. วัตถุประสงค์ของการวิจัย

เขียนให้ตรงกับรายงานวิจัยฉบับสมบูรณ์

1. ขอบเขตการวิจัย

ให้ระบุการมีส่วนร่วมและการยอมรับของสังคมเป้าหมาย ระบุขอบเขตด้านเนื้อหา และด้านประชากร/กลุ่มเป้าหมาย/ผู้ให้ข้อมูลหลัก/ตัวแปรที่ศึกษา

1. กรอบแนวคิดในการวิจัย/สมมติฐานการวิจัย

ให้เสนอกระบวนการที่ทำให้เกิดการเปลี่ยนแปลงที่ดีขึ้น

1. วิธีดำเนินการวิจัย และระเบียบวิธีการวิจัย

* บอกชนิดหรือประเภทการวิจัย
* ประชากรและกลุ่มตัวอย่าง (รวมทั้งการได้มาของกลุ่มตัวอย่าง)
* เครื่องมือที่ใช้ในการวิจัย (ความรู้ความเชี่ยวชาญที่ใช้ในการทำให้เกิดการเปลี่ยนแปลงนั้น) พร้อมวิธีการตรวจสอบคุณภาพของเครื่องมือ
* วิธีดำเนินการเก็บรวบรวมข้อมูล
* การวิเคราะห์ข้อมูล และสถิติที่ใช้

1. ผลการวิจัย

เสนอผลการวิจัยอย่างชัดเจน สอดคล้องกับจุดประสงค์ที่ต้องการทำเสมอ ถ้าการวิจัยเป็นข้อมูลเชิงปริมาณที่มีตัวเลขไม่มากนัก ควรใช้คำบรรยาย แต่ถ้ามีตัวเลข หรือตัวแปรจำนวนมากควรนำเสนอโดยใช้ตาราง หรือแผนภูมิ ทั้งนี้ไม่เกิน 3 ตาราง โดยมีการแปลความหมาย และวิเคราะห์ผลที่ค้นพบ (การคาดการณ์สิ่งที่จะตามมาหลังจากการเปลี่ยนแปลงได้เกิดขึ้นแล้ว เช่น สถานการณ์ใหม่ กล่าวถึง สิ่งที่มีการเปลี่ยนแปลงไป อย่างเป็นรูปธรรม หรือแสดงข้อมูลเชิงประจักษ์ เช่นค่าตัวเลขต่าง ๆ ที่ได้จากแบบสอบถามหลังดำเนินการ)

1. การอภิปรายผลการวิจัย

ให้ชี้แจงผลการวิจัยว่าตรงกับวัตถุประสงค์/ สมมติฐานการวิจัยสอดคล้อง หรือขัดแย้งกับหลักทฤษฏี หรือผลการวิจัยของผู้อื่นที่มีอยู่ก่อนหรือไม่ การที่ผลการวิจัยออกมาเป็นเช่นนี้เพราะเหตุใด (การประเมินผลลัพธ์การเปลี่ยนแปลงที่เกิดขึ้น เช่น รูปแบบที่นำมาใช้)

1. ข้อเสนอแนะ ให้เสนอแนะที่จะนำผลงานวิจัยไปใช้ประโยชน์และให้แนวทางสำหรับการวิจัยต่อไป (แนวทางการติดตามและธำรงรักษาพัฒนาการที่เกิดขึ้นให้คงอยู่ต่อไป เช่น แนวทางและการคาดการณ์ความยั่งยืน)
2. เอกสารอ้างอิง/บรรณานุกรม

ให้ลงรายการแปล่งข้อมูลที่ปรากฏอ้างอิงแทรกเนื้อหา (ทุกรายการ) และเลือกแหล่งข้อมูลที่สำคัญ ซึ่งใช้อ้างอิงมากในการทำวิจัยมาลงไว้ในบรรณานุกรม มีจำนวนระหว่าง 5 – 10 รายการ สำหรับรายการสืบค้นจากอินเตอร์เน็ต ให้ระบุ วัน เดือน ปี ที่สืบค้นไว้ด้วย

หมายเหตุ การเขียนบทความวิจัย จะต้องครอบคลุมสาระตามกระบวนการวิจัย โดยเขียนให้กระชับ สังเขปครบถ้วนชัดเจน รวมทั้งสิ้นไม่ควรเกิน 8 หน้ากระดาษ A4 ภาษาไทยใช้ Font Angsana New ขนาด 16 Point